ብዘይካ መትከል ኣብቲ ኣብ ካርኒቫል ሲቲ ዝነበረ ውድድር መን ተሳቲፉ?
መትከል ኣብ ደቡብ ኣፍሪቃ ተዓዊቱ
ተቐዳዳማይ መጋቢት ክለብ ኤምቲኤን ኵቤካ መትከል እዮብ፡ ዝሓለፈ ቀዳመ ሰንበት ኣብ ደቡብ ኣፍሪቃ ኣብ ዝተኻየደ ውድድር Action Ford Berge en Dale ምዕዋቱ ተፈሊጡ፣ እቲ ወሓለ ዓቐብ፡ ነቲ 102 ኪሎሜተር ዝርሕቀቱን “ክላሲክ” ብዝብል ዝጽዋዕን ውድድር፡ ብ2 ሰዓት፡ 25 ደቒቕን 16 ካልኢትን ክዛዝሞ እንከሎ፡ ንድሕሪኡ ዝነበሩ ተቐዳደምቲ ድማ ናይ 48 ካልኢት ፍልልይ ኣንጺፉ፣ መትከል ኣብቲ ውድድር ዝተዓወተ ቀዳማይ ኤርትራዊ ተቐዳዳማይ ኮይኑ ድማ ብኽብሪ ተጸዊዑ፣ ሓይለ ካብቶም ኣብቲ ውድድር ዝነበሩ ምስ ሃገራዊት ጋንታኦም ኣብ ውድድር ሻምፕዮን ኣፍሪቃ ንምስታፍ ብቕዓቶም ብጋኡ እዮም ክፍትኑ ወሲኖም፣ ካብ ፈለማ ናይቲ ውድድር ድማ ስካቶ ኣብ ርእሲ ስካቶ ብምግባር ነቲ ርሕቀት ከም ማይ ሰተይዎ፣ ሃንደስቲ ናይቲ ቅልስ ድማ ተቐዳደምቲ ኤምቲኤን ኵቤካ ነበሩ፣ ወዲ 21 ዓመት መትከል፡ ኣቐዲሙ እውን ኣብ ካርኒቫል ሲቲ ኣብ ዝተጸውዐ ውድድር ክዕወት ክኢሉ እዩ፣ ኣብቲ ውድድር ምስ ዓባይ ክለብ ኤምቲኤን ኵቤካ ዝወዳደር መርሃዊ ቁዱስ እውን ተሳቲፉ ነይሩ፣ ብፍላይ ኣብ ዓቐብ ዝነኣድ ብቕዓት እኳ እንተርኣየ፡ ኣብ ቁልቁለት ግን ምስ ቫልቨርደ ክወርድ ኣይከኣለን፣ ብሓፈሻ ግና መርሃዊ ‘ኣብቲ ውድድር ብዘርኣዮ ጻዕሪ፡ “ሽልማት ሓያል ተቓላሳይ” ክወስድ ምኽኣሉ ዝተፈላለያ መርበብ ሓበሬታታት ኣረዲአን፣ ** ** **
መርሃዊ ቁዱስ